
I. 
Charakteristika

Požiar obilia na koreni sa najrýchlejšie šíri v čase dozrievania, pričom môže zasiahnuť veľké plochy. Na jednej parcele môže vplyvom silného vetra vzniknúť viac ohnísk požiaru a postupne sa môžu pospájať do jedného súvislého ohniska. Rýchlosť a smer šírenia požiaru ovplyvňujú poveternostné podmienky, členitosť terénu a prirodzené prekážky, ako cesty, rieky, potoky a podobne. Obdobne sa môže požiar šíriť aj pri horení suchých porastov.

II. 

Úlohy a postup činnosti 

1.   Prieskumom poľného požiaru sa zisťuje

      a)  rozsah plochy a počet ohnísk,
b) rýchlosť a smer šírenia  požiaru,
c) prírodné prekážky, ktoré by mohli zabrániť šíreniu požiaru.

2.   Veliteľ zásahu na mieste udalosti rozhodne 

      a)  o pokosení a o vyoraní ochranného deliaceho pásu, ak to situácia dovoľuje,    v smere postupujúceho požiaru a o jeho pokropení a postavení hliadok,
b) o vedení požiarneho zásahu spravidla proti postupujúcemu požiaru,
c) o zdolávaní požiaru v prípade nedostatku hasiacich látok,
d) o ochrane príslušníkov a ďalších zasahujúcich občanov pred lietajúcimi iskrami a ich obkolesení požiarom.

3.   Činnosť zasahujúcich príslušníkov na mieste udalosti:

      a) obsluhujú hasičskú techniku a zabezpečujú dodávku hasiacich látok na požiarisko,
b) vedú podľa rozhodnutia veliteľa zásahu zásah proti postupujúcemu požiaru,
c) hasia pri nedostatku vody dostupnými prostriedkami, napríklad lopatami, zeminou, pieskom alebo haluzinou.
III. 
Očakávané zvláštnosti
1. 
Počas silného vetra môže oheň ohrozovať zasahujúcich príslušníkov                    a znemožniť im únik. Pri zmene smeru vetra môže požiar obkolesiť zasahujúce osoby. Počas hasenia jednoduchými hasiacimi prostriedkami môže dôjsť k prehriatiu organizmu a k vzniku popálenín. 
2. 
Príslušníci musia zasahovať v ochranných rukaviciach a v pevnej zásahovej obuvi. V prípade potreby ochrany pred splodinami horenia musia príslušníci používať osobné ochranné pracovné prostriedky.

1
2

